

**"Бәсеке және монополистiк қызметтi шектеу туралы" Қазақстан Республикасының Заңын iске асыру жөнiндегі шаралар туралы**

***Күшін жойған***

Қазақстан Республикасы Премьер-Министрінің өкімі 2001 жылғы 14 сәуір N 24-ө.
Күші жойылды - ҚР Премьер-Министрінің 2004.12.30. N 383 өкімімен.

      "Бәсеке және монополистiк қызметтi шектеу туралы" Қазақстан Республикасының 2001 жылғы 19 қаңтардағы  Z010144\_ Заңын iске асыру мақсатында:

      1. Қазақстан Республикасының Табиғи монополияларды реттеу, бәсекелестiктi қорғау және шағын бизнестi қолдау жөнiндегi агенттiгi заңда белгiленген тәртiппен:

      1) бiр ай мерзiм iшiнде тауар рыногында үстем (монополиялық) жағдайға ие рынок субъектiлерiнiң тауарларына (жұмыстарына, қызмет көрсетулерiне) бағаны мемлекеттiк реттеудi енгiзу туралы ереженi бекiтудi көздейтiн Қазақстан Республикасының Үкiметi қаулысының жобасын әзiрлесiн және оны Қазақстан Республикасының Yкiметiне енгiзсiн;

      2) бiр ай мерзiм iшiнде:

      тиiстi тауар рыногының шекараларын айқындау және рынок субъектiсiн үстем (монополиялық) жағдайға ие деп тану тәртiбiн;

      құжаттардың тiзбесiн, оларды көрсетiлген Заңның 17-бабының 2-тармағында көзделген монополияға қарсы саясат саласындағы орталық  атқарушы органның ұсыну және қарау тәртiбiн көздейтiн нормативтiк құқықтық актiлердiң жобасын әзiрлесiн және бекiтсiн;

      3) қолданылып жүрген заңды жоғарыда көрсетiлген Заңға сәйкес келтiру жөнiнде өзге де шаралар қабылдасын.

      2. Осы өкiмнiң орындалуын бақылау Премьер-Министр Кеңсесiнiң Басшысына жүктелсін.

*Премьер-Министрдің*

*бірінші орынбасары*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК